30.12.2014 Euroopa Liidu Teataja L 3721 I (Seadusandlikud aktid) MÄÄRUSED EUROOPA PARLAMENDI JA NÕUKOGU MÄÄRUS (EL) nr 1383/2014, 18. detsember 2014, millega muudetakse nõukogu määrust (EÜ) nr 55/2008, millega kehtestatakse ühepoolsed kaubandussoodustused Moldova Vabariigi suhtes EUROOPA PARLAMENT JA EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 207 lõiget 2, võttes arvesse Euroopa Komisjoni ettepanekut, olles edastanud seadusandliku akti eelnõu liikmesriikide parlamentidele, toimides seadusandliku tavamenetluse kohaselt (!) ning arvestades järgmist: (1) — Nõukogu määrusega (EÜ) nr 55/2008 (?) on kehtestatud ühepoolsete kaubandussoodustuste erikava Moldova Vabariigi suhtes. Kõnealuse kavaga võimaldatakse kõikidele Moldova Vabariigist pärit toodetele vaba juurdepääs liidu turule, välja arvatud teatavatele kõnealuse määruse I lisas loetletud põllumajandustoodetele, mille puhul on antud piiratud soodustused kas tariifikvootide piires tollimaksudest vabastamise või tollimaksude vähendamise kujul. (2)?x c FTv y/ Euroopa naabruspoliitika (ENP), ELi-Moldova ENP tegevuskava ja idapartnerluse raames on Moldova Vabariik seadnud endale lennukad eesmärgid liiduga poliitiliste sidemete ja edasise majandusintegratsiooni arendamisel. Samuti on Moldova Vabariik juba teinud suuri edusamme õigusaktide ühtlustamisel, mille tulemuseks on suurem kooskõla liidu õigusaktide ja standarditega. (33 — Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vaheline assotsieerimisleping (?) (edaspidi ,assotsieerimisleping”), mis sisaldab põhjaliku ja laiaulatusliku vabakaubanduspiirkonna loomist, kirjutati alla 27. juunil 2014 ning lepingu ajutine kohaldamine algas 1. septembril 2014. (4) — Ühepoolsete kaubandussoodustuste erikava kohaldatakse kuni 31. detsembrini 2015. (5) — Selleks et pakkuda Moldova Vabariigile oma toetust kooskõlas ENP, idapartnerluse ja assotsieerimislepingu eesmär- kidega ning võimaldada talle ligitõmbavat ja usaldusväärset värske õuna, värske ploomi ja värske lauaviinamarja eksporditurgu, tuleks tollimaksuvabade tariifikvootidega täiendavalt soodustada nende toodete importi Moldova Vabariigist liitu. (6) — Samuti on vaja muuta teatavaid määruse (EÜ) nr 55/2008 lisas esitatud CN-koode, et võtta arvesse nõukogu määruse (EMÜ) nr 2658/87 (*) I lisasse komisjoni rakendusmäärusega (EL) nr 1001/2013 €) tehtud muudatusi. (!) Euroopa Parlamendi 17. detsembri 2014. aasta seisukoht (Euroopa Liidu Teatajas seni avaldamata) ja nõukogu 18. detsembri 2014. aasta otsus. (2) Nõukogu 21. jaanuari 2008. aasta määrus (EÜ) nr 55/2008, millega kehtestatakse ühepoolsed kaubandussoodustused Moldova Vabariigi suhtes ning muudetakse määrust (EÜ) nr 980/2005 ja komisjoni otsust 2005/924JEÜ (ELT L 20, 24.1.2008, lk 1). (3) ELT L 260, 30.8.2014, lk 4. (*) Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1). ) Komisjoni 4. oktoobri 2013. aasta rakendusmäärus (EL) nr 1001/2013, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 290, 31.10.2013, lk 1).